ΔΗΜΟΣ ΑΓΙΑΣ ΒΑΡΒΑΡΑΣ

 *Γραφείο Τύπoυ*

 **ΔΕΛΤΙΟ ΤΥΠΟΥ  *4/10/2025***

**ΠΑΓΚΟΣΜΙΑ ΗΜΕΡΑ ΖΩΩΝ: ΑΣ ΔΕΙΞΟΥΜΕ ΤΗΝ ΕΥΑΙΣΘΗΣΙΑ ΜΑΣ ΜΕ ΠΡΑΞΕΙΣ!**

**Παγκόσμια Ημέρα Ζώων, το Σάββατο 4 Οκτωβρίου 2025,** μία ημέρα που μας δίνει αφορμή να αναλογιστούμε τι περισσότερο μπορούμε να κάνουμε για τη φροντίδα των ζώων στην πόλη μας. **Γιατί ο πολιτισμός και οι ευαισθησίες μας κρίνονται και από την εύνοια για τα ζώα,** **η οποία δεν πρέπει να παραμένει στα λόγια, αλλά να εκφράζεται μέσα από συγκεκριμένες πράξεις**.

Ο Δήμος Αγίας Βαρβάρας, στο πλαίσιο των συνεχών προσπαθειών του για την αντιμετώπιση των προβλημάτων που αντιμετωπίζουν τα αδέσποτα ζώα, υλοποιεί πρακτικά μέτρα όπως:
**Σίτιση και παροχή νερού** σε σημεία όπου συγκεντρώνονται αδέσποτα, εξασφαλίζοντας τις καθημερινές τους ανάγκες.
**Ένα μικρό, ευέλικτο ηλεκτρικό αυτοκίνητο**, με δοχείο νερού και πλυστικό σύστημα, για να μεταφέρει τροφές και νερό στα σημεία και να πραγματοποιεί καθαριότητα, βελτιώνοντας τη φροντίδα και την υγιεινή των αδέσποτων.
**Ενημέρωση και ευαισθητοποίηση των πολιτών** για την υπεύθυνη φροντίδα των ζώων και την ανάγκη για συστηματική σίτιση με κατάλληλη τροφή.
**Συνεχιζόμενες δράσεις στείρωσης και εμβολιασμών**, με σκοπό τον περιορισμό του πληθυσμού των αδέσποτων και την προαγωγή της δημόσιας υγείας.

Με αυτές τις πρωτοβουλίες, η Αγία Βαρβάρα δείχνει στην πράξη ότι νοιάζεται για τα ζώα και επενδύει στη βελτίωση της καθημερινότητάς τους, μέσα σε μια πόλη που σέβεται τη ζωή και τον πολιτισμό.